Stesen Monorel Bukit Bintang

Stesen Monorel Bukit Bintang (sebelum ini dikenali sebagai Stesen Monorel Air Asia-Bukit Bintang atas sebab penajaan sehingga tahun 2019) ialah sebuah stesen monorel di Bukit Bintang, Kuala Lumpur, Malaysia. Laluan Monorel KL berkhidmat di stesen ini. Stesen ini dibuka pada 31 Ogos 2003 sebahagian daripada pembukaan laluan Monorel KL. Ciri-ciri stesen Lokasi Stesen ini terletak di atas Jalan Sultan Ismail di persimpangan Jalan Bukit Bintang dan Jalan Sultan Ismail di Bukit Bintang, Kuala Lumpur, Malaysia. Disebabkan stesen ini terletak di Segi Tiga Emas Bukit Bintang, terdapat banyak pusat membeli-belah di sekitar stesen antaranya Plaza Sungei Wang, Lot 10, Plaza Low Yat, Fahrenheit88 dan Pavillion Kuala Lumpur (pemilik hak nama stesen bagi bahagian stesen MRT). Selain itu, terdapat banyak hotel mewah di sekitar stesen ini antaranya JW Marriot Kuala Lumpur, The Westin Kuala Lumpur, The Ritz Carlton Kuala Lumpur, Hotel Capitol Kuala Lumpur dan Grand Millenium Hotel Kuala Lumpur. Stesen ini juga terletak berhampiran dengan stesen Pavillion-Bukit Bintang di Laluan Kajang, dan merupakan stesen sambungan antara bahagian stesen monorel. Pelan stesen platform: 2 Landasan: 2 Rujukan